Akademik litseylarning imtihon natijalari 22 sentyabrda e’lon qilinadi. Bu haqda Oliy va o‘rta maxsus ta’lim vazirligi xabar berdi. “2021/2022-o‘quv yili uchun respublika oliy ta’lim muassasalari tasarrufidagi akademik litseylarga kirish imtihonlarini topshirgan o‘quvchilar va ularning ota-onalari diqqatiga. Akademik litseylarga kirish imtihonlarining yakuniy natijalari (mandat) 2021 yil 22 sentyabr kuni vazirlikning litsey.edu.uz va oliy ta’lim muassasalari tasarrufidagi akademik litseylarning rasmiy veb-saytlari orqali e’lon qilinadi”, deyiladi vazirlik xabarida. Avvalroq, oliy ta’lim muassasalari huzurida 24ta texnikum tashkil etilishi ma’lum qilingandi. 2021/2022 o‘quv yilidan oliy ta’lim muassasalari huzurida 24ta texnikum tashkil etiladi, turdosh OTM hamda asosiy yo‘nalishlari bo‘yicha tarmoq tashkilotlariga 213ta texnikum biriktiriladi.